**Αθήνα**: 01.02.2018

**Αρ. Πρωτ.**: 155

**ΔΕΛΤΙΟ ΤΥΠΟΥ**

**Ε.Σ.Α.μεΑ.:** Άφαντα τα άτομα με αναπηρία από την ανακοίνωση για το νέο ΚΟΤ!

Υποδεέστερη προστασία των ΑμεΑ ακόμη και από το προηγούμενο ελλιπές πλαίσιο

Σκληρή επιστολή στον υπουργό Περιβάλλοντος απέστειλε η ΕΣΑμεΑ τονίζοντας την αγανάκτησή της για την ανακοίνωση του υπουργείου σχετικά με το νέο ΚΟΤ. Στο νέο ΚΟΤ τα άτομα με αναπηρία είναι αόρατα και άφαντα και ουσιαστικά απροστάτευτα. Οι δικαιούχοι του σημερινού ΚΟΤ δεν καλύπτονται από το ΚΕΑ και το κοινωνικό μέρισμα. Ενώ με δεδομένη τη μείωση των μισθών και των συντάξεων των ατόμων με αναπηρία, σε συνδυασμό με την αύξηση του κόστους που απαιτείται για την κάλυψη των πρόσθετων αναγκών της αναπηρίας, με τη διαχρονική ανεργία, με τα ενεργοβόρα μέσα υποστήριξης που χρησιμοποιούν πολλά άτομα με αναπηρία, μετά από 8 μνημονιακά χρόνια λιτότητας που έχουν αφήσει δυσβάσταχτα βάρη στην πλέον ευπαθή ομάδα του πληθυσμού, η ΕΣΑμεΑ επανέρχεται και ζητά άμεσα μέτρα διακριτής προστασίας:

- Να μη τεθεί εκτός ΚΟΤ κανένα άτομο με αναπηρία ή χρόνια πάθηση,

- Επαναξιολόγηση της παροχής διευκολύνσεων με πρόσθετη προστασία προς τα άτομα με αναπηρία, χρόνιες παθήσεις και τις οικογένειες που φροντίζουν άτομα με αναπηρία.

[Η επιστολή αναλυτικά](http://esamea.gr/our-actions/ypeka/3705-anoixti-epistoli-gia-amesi-orati-kai-oysiastiki-entaxi-ton-atomon-me-anapiria-sto-neo-koinoniko-oikiako-timologio)

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).